BRATISLAVA. Slovenská tenistka Chantal Škamlová sa cíti otrávene z informácii, o ktorých sa dozvedela. Uviedla to pri svojom facebookovom statuse.Prečítajte si tiež:
"Som smutná, že robím tento nespravodlivý šport, v ktorom musíte brať doping, aby ste boli medzi najlepšími. Úcta všetkým, ktorí sa usilujú a tvrdo pracujú čistými a férovými metódami!!!" napísala Škamlová v rovnaký deň, ako hekerská skupina Fancy Bear po kyberútoku zverejnila dôverné informácie z databázy Svetovej antidopingovej agentúry (WADA).
Prvá vlna sa z tenistiek týkala amerických sestier Sereny a Venus Williamsových, druhá kolekcia aj Češky Petry Kvitovej a Američanky Bethanie Mattekovej-Sandsovej.
Zverejnenie neposkytlo žiadny dôkaz o prípadnom nekalom konaní, prinieslo len potvrdenie všeobecnej znalosti o terapeutických výnimkách, ktoré po posúdení zdravotného stavu jednotlivých športovcov nezávislými lekármi umožňujú využívať pri liečbe aj látky zo zoznamu inak zakázaných.
Dvadsaťtriročná rodáčka z Banskej Bystrice Škamlová figuruje na 361. mieste vo svetovom rebríčku.